"Illum bkejt aktar minn kemm wieħed jista' jgħodd fuq idejh. Suppost issa waqaft nibki, iżda qed inħossni ħatja." Dan kien kliem ta' omm tfajla bl-isem ta' Shannon, minn Minesota, li tilfet ħajjitha wara sempliċiment influwenza. "Ilbieraħ ma ħlomtx b'Shannon u rrid nerġa nara u nkellimha għal aħħar darba u ngħidilha kemm jiena dispjaċuta," stqarret l-omm. L-omm li qed tħoss li hija l-ħtija li bintha mietet hekk kif it-tfajla kellha biss sintomi ta' influwenza u kienet ilha marida biss ġimgħa. "Illum, 827 ġurnata wara li binti mietet qed infittex fuq Google informazzjoni dwar l-influwenza. Ma nistax nifhem kif persuna tista' tmut hekk, qed niprova nagħmel sens mill-informazzjoni għax ma rrid li ebda persuna ma tmut l-istess mewta." L-influwenza staġjonali toqtol numru ta' tfal kull sena. Shannon marret l-iskola l-Erbgħa u meta marret lura d-dar qalet lill-ġenituri tagħha li ħabiba tagħha kienet tatha l-influwenza. L-omm spjegat li bħal kull ġenitur ieħor bagħtet lil bintha tistrieħ. Għamlitilha s-soppa u xtratilha l-mediċina kollha. It-tfajla kellha d-deni iżda temperatura normali li jkollu wieħed meta taqbdu l-influwenza u għalhekk il-ġenituri tagħha ma ħaduwiex l-emerġenza. "Ftit tal-jiem wara li ġiet id-dar ma tiflaħx bdiet tgħid li xorta mhux tħossha tajjeb u ħsibt li qed tieħu vantaġġ mis-sitwazzjoni biex tiskarta mill-iskola. Il-Ħadd hi kienet tidher aktar ma tiflaħx, minkejja li kienet qed tara t-televiżjoni, hi ma kinitx qed tiekol," spjegat omm Shannon. Dakinhar il-ġenituri ddeċidew li jieħdu lil binthom l-isptar fejn ingħatat trattament għall-influwenza. Meta marret lura d-dar, it-tifla bdiet tgerger li l-vista tat-tabib kienet ħela ta' ħin u li qalilha li għandha tagħti ċ-ċans biex jgħaddilha. It-tabib ma tantx kellu ċans idum jagħmlilha vista għax fl-istess żmien kien hemm aktar minn 150 student li jmorru magħha l-iskola li kellhom l-influwenza ukoll. 34 siegħa wara, Shannon niżlet isfel u meta daħlet biex tinħasel talbet lil ommha biex tgħinha tinħasel. L-omm spjegat li kienet ilha ma taħsel lil bintha żmien twil u dak il-ħin bħal donnu ppannikjat. X'ħin it-tfajla daħlet fil-banju, l-omm qalet li minn għajnejha indunat li kien hemm xi ħaġa ħażina u ħarġitha mill-banju, iżda ftit minuti wara bintha mietet f'idejha.